Die Kontrak: Sien só, eerste wie wen - Afrikaanse Musiek Nuus
23 November 2018 23 November 2018 Digitaal
Die wenner van VIA (DStv-kanaal 147) se musiektalentkompetisie Die Kontrak sal amptelik op Vrydag 23 November by die eerste Afrikaans is Groot-megakonsert van 2018 by die Sun Arena, Pretoria aangekondig word. Dié episode word egter eers Woensdag 28 November om 20:00 op die Afrikaanse leefstylkanaal uitgesaai.
Die Kontrak-superaanhangers wat nie tot 28 November wil wag om uit te vind of die Durbanviller Demi Lee Moore (28) of die Pretorianer Ivan Roux (28) ’n platekontrak van een miljoen rand by Coleske Artists losslaan nie, kan die groot wen-oomblik op Netwerk24 se webblad of YouTube-kanaal stroom.
LEES OOK: Die Kontrak: Vyf ooreenkomste tussen Ivan en Demi Lee
Die Netwerk24-span sal die identiteit van Die Kontrak-wenner regstreeks vanaf Afrikaans is Groot bekendmaak. Die opsie om die wen-oomblik op Netwerk24 te stroom sal prominent op dié nuuswebblad se tuisblad vertoon word. Diegene wat verkies om tot 28 November te wag om uit te vind wie die wenner van Die Kontrak is, word aangeraai om vanaf 23 November VIA en Afrikaans is Groot se Instagram-stories vir 24 uur te vermy.
Die Kontrak-toptwee se musiekvideo’s het die afgelope week amptelik gedurende die uitsending van Die Kontrak gepremiere. Die musiekvideo’s vir Demi Lee Moore se Mis eet slaap herhaal en Ivan Roux se Daai ding kan nou eksklusief op die JOOX-app gestroom word. Die toptwee se albums is tans landwyd op die rakke van Musica-winkels beskikbaar.
VORIGE Manie Jackson sluit die jaar ‘op ’n hoë noot’ af!
Die Kontrak: En die wenner is… VOLGENDE
Die Kontrak: Vyf ooreenkomste tussen Ivan en Demi Lee
19 November 2018 Digitaal
‘Die Kontrak’ benoem vir ’n SAFTA
8 Februarie 2019 Digitaal